**TEHNIČNE SPECIFIKACIJE**

**SKLOP 1:**

**Obdelava kosovnih odpadkov s klasifikacijsko številko 20 03 07 s transportom do Odlagališča nenevarnih odpadkov Mala Mežakla**

# Predmet naročila/opis predmeta naročila:

**Vrsta odpadka:** kosovni odpadki

**Klasifikacijska številka odpadka:** 20 03 07

**Okvirna količina odpadka:** 1.050 ton v 18-mesecih

**Frekvenca odvoza:** predvidoma 1-2-krat tedensko – cca. 12 do 14 ton na teden

**Tehtanje odpadka:** na Savski cesti 28 v Radovljici in kontrolno na lokaciji obdelave.

**Prevzem odpadka:** na lokaciji obdelave.

**Transportna logistika in strošek odlaganja obdelanih odpadkov sta domena naročnika.**

**Pogoj je, da se odvoz opravi v roku 36 ur poziva naročnika.**

Predmet javnega naročila je izvedba storitve obdelave kosovnih odpadkov za obdobje 18 mesecev, tj. od 1. 8. 2025 do 31. 1. 2027. Pri tem je naročnik imetnik odpadka, ponudnik pa prevzemnik odpadkov, ki mora zagotoviti njihovo obdelavo in transport do lokacije dokončne oskrbe (odlaganja), tj. do Odlagališča nenevarnih odpadkov Mala Mežakla.

Obseg javnega naročila je podan kot verjeten. Obseg je potrebno razumeti kot orientacijske količine, ki so podvržene aktivnosti prebivalstva in gospodarstva ter drugim vplivom, ki vplivajo na količino kosovnih odpadkov, ki je predmet tega javnega naročila. Okvirna količina je določena na podlagi izvajanj istovrstnih storitev v preteklih obdobjih.

Izvajanje storitev mora biti izvršeno pravilno in kvalitetno po pravilih stroke, v skladu z veljavnimi predpisi, navodili, priporočili ter normativi v Republiki Sloveniji. Pogodbena dela morajo izvajati strokovno usposobljenimi izvajalci.

Izbrani izvajalec je dolžan ravnati v skladu z zakoni, navodili in internimi predpisi naročnika in v skladu s temi predpisi voditi vso zahtevano dokumentacijo.

Prevzeta količina kosovnih odpadkov se bo ugotavljala z vsakokratnim tehtanjem polne in prazne kompozicije iste opreme (isto vozilo, prikolica in kontejnerji). Te tehtane vrednosti veljajo za statistiko in za obračun storitev po tem javnem naročilu.

# Specifikacija storitve

Storitev je sestavljena iz storitev transportne logistike in storitev obdelave prevzetih kosovnih odpadkov.

1. Storitve transportne logistike izvede Komunala Radovljica, d. o. o., in zajemajo:

- razlaganje praznih kontejnerjev na Zbirnem centru Radovljica,

- nalaganje polnih kontejnerjev na Zbirnem centru Radovljica,

- tehtanje (časovna komponenta),

- vožnja od tehtnice do lokacije obdelave.

B) Storitve obdelave izvede prevzemnik kosovnih odpadkov (predmet JN) in zajemajo:

- prevzem kosovnih odpadkov od naročnika,

- kontrolno tehtanje,

- obdelava prevzetih kosovnih odpadkov s postopki izločanja in mehanske obdelave,

- interni in drugi transport znotraj storitev prevzema in obdelave prevzetih kosovnih odpadkov,

- prevoz obdelanih kosovnih odpadkov na sprejemni plato Odlagališča nenevarnih odpadkov Mala Mežakla v odstranjevanje,

- pridobitev vseh potrebnih listin za izvedbo storitev.

# Ponudbeni parametri za obdelavo prevzetih odpadkov

* Naročnik bo zbrane kosovne odpadke iz lokacije Zbirnega centra Radovljica, Savska cesta 28, Radovljica, pripeljal na lokacijo ponudnika, ki jo bo ta navedel v svoji ponudbi (OBR-1).
* Ponudnik mora zagotavljati prevzem odpadkov na lokaciji, ki jo je navedel v svoji ponudbi (OBR-1) od ponedeljka do petka od 7. do 16. ure ter v skladu z dogovorjenim urnikom oziroma v skladu z dinamiko njihovega nastajanja. V primeru izjemne situacije mora zagotoviti prevzem tudi druge dni v tednu.
* Prevzem odpadkov poteka predvidoma enkrat do dvakrat tedensko, na osnovi dogovorjenega urnika, **pogoj, da se naročilo izvede v roku 36 ur od naročila naročnika.** Morebitno spremembo naročnik sporoči najmanj 24 ur pred načrtovanim prevzemom.
* Ponudnik odpadke prevzame od naročnika in jih obdela s postopki izločanja in mehanske obdelave ter nato transportira na sprejemni plato Odlagališča nenevarnih odpadkov Mala Mežakla v odlaganje. Naročnik ima namreč s podjetjem JEKO, d.o.o. sklenjeno veljavno Pogodbo o obdelavi in odlaganju odpadkov na Odlagališču Mala Mežakla, katere predmet je tudi odlaganje kosovnih odpadkov (**strošek končnega odlaganja obdelanih odpadkov je tako domena naročnika)**.
* Teža prevzetih odpadkov mora biti enaka ali večja teži odloženih odpadkov.
* Naročnik mora za kosovne odpadke, oddane na obdelavo, izdelati evidenčni list v skladu z veljavno zakonodajo, evidenčni list za odpadke, oddane na odlaganje, pa bo potrdil upravljavec odlagališča.
* Naročnik bo ob prevzemu odpadke stehtal in izdal tehtalni list.
* Ponudnik mora za pošiljko odpadkov, oddano na obdelavo, potrditi evidenčni list v skladu z veljavno zakonodajo, ter izdelati evidenčni list za oddajo teh odpadkov na odlaganje.
* Ponudnik mora imeti **okoljevarstveno dovoljenje** za izvajanje razpisanih del.
* Ponudnik mora zagotoviti ustrezna certificirana tehnična prekladalna sredstva za manipulacijo z odpadki.
* Ponudnik mora obdelavo izvajati s tehnološkimi napravami, ki so ustrezno certificirane ter ustrezajo standardom in normativom za tovrstna postrojenja in so za njih pridobljena vsa potrebna okoljevarstvena in druga dovoljenja.

# Ponudbena cena

Ponudnik svojo ponudbeno ceno vnese v obrazec OBR-1 Predračun. V obrazec vnese podatke, navedene v točki 9.2.3. razpisne dokumentacije in v skladu z navodili, navedenimi v tej točki.

Ponudnik cene navede zaokroženo na največ dve (2) decimalni mesti.

Ponudnik mora pripraviti ponudbo v skladu s pogoji iz javnega naročila in v skladu z dokumentacijo v zvezi z javnim naročilom.

Naročnik bo sklenil pogodbo ponudnikom, ki ga bo izbral v skladu z merilom iz razpisne dokumentacije.

Ponudbeni predračun (OBR-1) naročnik preveri zaradi možnosti računskih napak. V primeru, da bo naročnik ugotovil očitne računske napake (napake pri seštevanju, množenju ipd.), lahko ob pisnem soglasju ponudnika te napake popravi, če se pri tem ne spremenita količina in cena na enoto mere. Če ponudnik v danem roku ne bo dal soglasja za popravo napake, bo naročnik ponudbo takega ponudnika izločil. Poprava računskih in drugih napak bo mogoča izključno v primerih in pod pogoji, ki jih določa 89. člen ZJN-3. Kljub možnosti preverjanja računskih napak s strani naročnika, ponudnik odgovarja za pravilnost svojih izračunov. V kolikor bodo izračuni napačni in jih ponudnik ne bo preverjal ali če računskih napak ne bo našel, se upošteva cena brez davka na dodano vrednost, ki je navedena v ponudbenem predračunu (OBR-1).

# Plačilni pogoji

Ponudnik bo račune izdajal na osnovi tehtalnih listov Odlagališča nenevarnih odpadkov Mala Mežakla. Naročnik bo račune poravnal v roku tridesetih (30) dni od prejema računa na transakcijski račun izbranega ponudnika, ki je uradno evidentiran pri AJPES in bo naveden na računu. Naročnik bo plačila vsem v ponudbi navedenim podizvajalcem izvajal skladno z določili ZJN-3.

# Ostale zahteve

* Ponudnik mora izpolnjevati vse tehnične pogoje predmetnega javnega naročila.
* Izbrani ponudnik mora imeti zadostne kapacitete in biti sposoben upoštevati zahtevane roke izvajanja storitve.
* O eventualnih težavah pri izvajanju storitev mora ponudnik takoj obvestiti naročnika.
* Izbrani ponudnik sam odgovarja za varstvo pri delu svojih delavcev ali podizvajalcev in tudi za splošno varnost v zvezi s predmetom pogodbe do tretjih oseb.

# Način ugotavljanja ekonomsko najugodnejše cene

Naročnik bo k ponujeni ceni za prevzem in obdelavo tone prevzetih kosovnih odpadkov (v EUR brez DDV) prištel lastne stroške transportne logistike, ki jih bo izračunal, kot je predstavljeno v nadaljevanju. Tako dobljene vsote bo primerjal in izbral ekonomsko najugodnejšo ceno.

**Lokacija Zbirnega centra Radovljica**

V nadaljevanju je v Gaus-Krügerjevih koordinatah podana lokacija Zbirnega centra Radovljica:

**Lokacija Zbirnega centra Radovljica in tehtanja: D48/GK**

Y: 437889,9 X: 132158,1 Z: ~410,0

## Merilo za izbor najugodnejšega ponudnika

Izračun ponudbene cene:

C [€/t] – skupna cena: cena logistike, prevzema in obdelave prevzetih kosovnih odpadkov, ki se izračuna po enačbi:

*C = CO + CL*

Co – cena po ponudbi

CL [€/t] – cena transportne logistike (od lokacije tehtanja do lokacije obdelave), ki jo izračunamo na osnovi časovne komponente:

*CL = (hN1 x 1,3 x 2 + 60) x 1,35 / m + CC / m [€/t]*

m [t] – masa kosovnih odpadkov v enem prevozu, izražena v tonah na vožnjo (m = 10 t)

CC [€] – cestnine in drugi transportni stroški (odvisno od lokacije – uporabljajo se ceste višjega ranga, kot so avtoceste, hitre ceste ipd.);

hN1 [min] – čas vožnje od lokacije tehtanja do lokacije obdelave kosovnih odpadkov, pridobljen prek spletne strani <https://www.google.com/maps>

hr [min] – bruto čas razkladanja in nakladanja (v enačbi upoštevan čas razkladanja 60 minut)

Ponudnik naj v ponudbenem predračunu *(OBR-1)* navede točno lokacijo obdelave (država, kraj, ulica in hišna številka). Na tej osnovi bo naročnik s pomočjo spletne strani <https://www.google.com/maps> pridobil teoretični čas vožnje za tovorno vozilo v eno smer od lokacije naročnika do lokacije obdelave, ki ga bo povečal za 30 % zaradi omejitev, ki veljajo za tovorni promet. Tako opredeljen čas se bo upošteval za obe smeri vožnje (pomnoži se z 2).

## Izračun primerjalne vrednosti

Ponudbe bodo razvrščene po rezultatu od najmanjše do največje vrednosti, ki jo bomo izračunali na naslednji način:

**V = C x 1.065**

V – primerjalna vrednost v EUR;

C - skupna cena: cena logistike, prevzema in obdelave prevzetih kosovnih odpadkov v EUR na tono;

1.065 – okvirna 18-mesečna količina kosovnih odpadkov v tonah

Najugodnejši je ponudnik z najnižjo primerjalno vrednostjo V.

V kolikor več ponudnikov odda ponudbo z enako ponudbeno ceno, se kot najugodnejša ponudba šteje ponudba tistega ponudnika, ki ima lokacijo obdelave bližje lokaciji Zbirnega centra Radovljica.

**SKLOP 2:**

**Prevzem, prevoz in dokončna oskrba odpadne trde plastike s klasifikacijsko številko 20 01 39**

# Predmet in obseg javnega naročila

**Vrsta odpadka:** trda plastika

**Klasifikacijska številka odpadka:** 20 01 39

**Okvirna količina odpadka:** 120 ton v 18-mesecih

**Frekvenca odvoza:** predvidoma 1-2-krat mesečno – 5 do 10 ton na mesec

**Tehtanje odpadka:** na Savski cesti 28, v Radovljici in kontrolno na lokaciji obdelave

**Prevzem odpadka:** na lokaciji naročnika

**Pogoj je, da se odvoz opravi v roku 48 ur poziva naročnika.**

Predmet javnega naročila je izvedba storitev: prevzem, prevoz in dokončna oskrba odpadkov za obdobje 18 mesecev, tj. od 1. 8. 2025 do 31. 1. 2027. Pr tem je naročnik imetnik odpadka, ponudnik pa zbiralec odpadkov, ki mora zagotoviti njegov prevzem, prevoz in dokončno oskrbo.

Obseg javnega naročila je podan kot verjeten. Obseg je potrebno razumeti kot orientacijske količine, ki so podvržene aktivnosti prebivalstva in gospodarstva ter drugim vplivom, ki vplivajo na količino odpadkov, ki je predmet tega javnega naročila.

Izvajanje storitev mora biti izvršeno pravilno in kvalitetno po pravilih stroke, v skladu z veljavnimi predpisi, navodili, priporočili ter normativi v Republiki Sloveniji. Pogodbena dela morajo izvajati strokovno usposobljenimi izvajalci.

Izbrani izvajalec je dolžan ravnati v skladu z zakoni, navodili in internimi predpisi naročnika in v skladu s temi predpisi voditi vso zahtevano dokumentacijo.

Prevzeta količina odpadkov se bo ugotavljala z vsakokratnim tehtanjem polne in prazne kompozicije iste opreme (isto vozilo, prikolica in kontejnerji). Te tehtane vrednosti veljajo za statistiko in za obračun storitev po tem javnem naročilu.

# Specifikacija storitve

Storitev je sestavljena iz storitev transportne logistike in storitev prevzema ter dokončne oskrbe prevzetih odpadkov.

Storitve prevzema, prevoza in dokončne oskrbe izvede prevzemnik odpadkov in zajemajo:

- razlaganje praznih kontejnerjev na Zbirnem centru Radovljica,

- nalaganje polnih kontejnerjev na Zbirnem centru Radovljica,

- tehtanje (časovna komponenta),

- vožnja od tehtnice do lokacije obdelave,

- prevzem in dokončno oskrbo prevzetih odpadkov,

- kontrolno tehtanje,

- interni in drugi transport znotraj storitev prevzema in dokončne oskrbe prevzetih odpadkov,

- pridobitev vseh potrebnih listin za izvedbo storitev.

# Ponudbeni parametri za prevzem, obdelavo in dokončno oskrbo prevzetih odpadkov

* Prevzemnik zagotovi ustrezne zabojnike za zbiranje in transport odpadkov, nalaganje zabojnikov, tehtanje na verificirani tehtnici v Komunali Radovljica, d. o. o., na Savski cesti 28, v Radovljici.
* Prevzem odpadkov poteka na lokaciji naročnika ter zajema razlaganje zabojnikov s tovornjaka in praznjenje zabojnikov ter nalaganje izpraznjenih zabojnikov na vozilo.
* Dokončna oskrba odpadkov ter izdajanje evidenčnih listov morajo biti skladna z veljavno slovensko in EU zakonodajo na področju ravnanja z odpadki.
* Prevzem odpadkov poteka predvidoma enkrat do dvakrat mesečno, na osnovi dogovorjenega urnika, **pogoj, da se naročilo izvede v roku 48 ur od naročila s strani naročnika.** Morebitno spremembo naročnik sporoči najmanj 24 ur pred načrtovanim prevzemom.
* Ponudnik mora zagotavljati prevzem odpadkov od ponedeljka do petka od 7. do 16. ure. V primeru izjemne situacije mora zagotoviti prevzem tudi druge dni v tednu.
* Naročnik skrbi za potrebno spremljajočo dokumentacijo (evidenčni list odpadkov) vsake pošiljke odpadkov.
* Ponudnik je odgovoren za potrditev evidenčnih listov s strani prevzemnika v sistemu IS odpadki.
* Ponudnik mora imeti **okoljevarstveno dovoljenje za izvajanje razpisanih del**.
* Ponudnik mora obdelavo izvajati s tehnološkimi napravami, ki so ustrezno certificirane ter ustrezajo standardom in normativom za tovrstna postrojenja in so za njih pridobljena vsa potrebna okoljevarstvena in druga dovoljenja.

# Ponudbena cena

Ponudnik svojo ponudbeno ceno vnese v obrazec OBR-1 Ponudba. V obrazec vnese podatke, navedene v točki 9.2.3. razpisne dokumentacije in v skladu z navodili, navedenimi v tej točki.

Ponudnik cene navede zaokroženo na največ dve (2) decimalni mesti.

Ponudnik mora pripraviti ponudbo v skladu s pogoji iz javnega naročila in v skladu z dokumentacijo v zvezi z javnim naročilom.

Naročnik bo sklenil pogodbo ponudnikom, ki ga bo izbral v skladu z merilom iz razpisne dokumentacije.

Ponudbeni predračun (OBR-1) naročnik preveri zaradi možnosti računskih napak. V primeru, da bo naročnik ugotovil očitne računske napake (napake pri seštevanju, množenju ipd.), lahko ob pisnem soglasju ponudnika te napake popravi, če se pri tem ne spremenita količina in cena na enoto mere. Če ponudnik v danem roku ne bo dal soglasja za popravo napake, bo naročnik ponudbo takega ponudnika izločil. Poprava računskih in drugih napak bo mogoča izključno v primerih in pod pogoji, ki jih določa 89. člen ZJN-3. Kljub možnosti preverjanja računskih napak s strani naročnika, ponudnik odgovarja za pravilnost svojih izračunov. V kolikor bodo izračuni napačni in jih ponudnik ne bo preverjal ali če računskih napak ne bo našel, se upošteva cena brez davka na dodano vrednost, ki je navedena v ponudbenem predračunu (OBR-1).

# Plačilni pogoji

Naročnik bo račune poravnal v roku tridesetih (30) dni na transakcijski račun izbranega ponudnika, ki je uradno evidentiran pri AJPES in bo naveden na računu. Naročnik bo plačila vsem v ponudbi navedenim podizvajalcem izvajal skladno z določili ZJN-3.

# Ostale zahteve

* Ponudnik mora izpolnjevati vse tehnične pogoje predmetnega javnega naročila.
* Izbrani ponudnik mora imeti zadostne kapacitete in biti sposoben upoštevati zahtevane roke izvajanja storitve.
* O eventualnih težavah pri izvajanju storitev mora ponudnik takoj obvestiti naročnika.
* Izbrani ponudnik sam odgovarja za varstvo pri delu svojih delavcev ali podizvajalcev in tudi za splošno varnost v zvezi s predmetom pogodbe do tretjih oseb.

# Način ugotavljanja ekonomsko najugodnejše cene

Naročnik bo ekonomsko najugodnejšo ponudbo za sklop 2 izbral na podlagi ekonomsko najugodnejše ponudbe, pri čemer bo kot merilo upošteval **najnižjo skupno ponudbeno ceno brez DDV**, ki jo bo ponudnik navedel v **ponudbenem predračunu (OBR-1).**

Pri izračunu ponudbene vrednosti morajo ponudniki upoštevati vse elemente, ki vplivajo na izračun cene: kot so stroški dela, režijski stroški, morebitne nadure, amortizacijo opreme, zagotovitev potrebne tehnične opreme, orodja, strojev, naprav, vozil, stroške dela, prevozne stroške ter ostale stroške povezane z izvedbo javnega naročila, ki so razvidni iz popisa dela, materiala ter pogodbe in vplivajo na izračun cene. Vse cene se upoštevajo v EUR in brez DDV.

Opravljena dela po pogodbi v sklopu bo izvajalec obračunal po dejansko izvršenih količinah, dokumentiranih v evidenčnih listih, potrjenih s strani naročnika ter pogodbenih cenah.

V kolikor več ponudnikov odda ponudbo z enako ponudbeno ceno, se šteje kot najugodnejša ponudba tista, ki je bila prej oddana.